Нематериални активи
 Нематериални активи, различни от положителна репутация. Разграничим непаричен актив без физическо съдържание.
 C0010– C0020/R0040
 Отсрочени данъчни активи
 Отсрочените данъчни активи са сумите на данък върху доходите, възстановими в бъдещи периоди по отношение на:
 а)
 временни разлики, които могат да бъдат приспаднати;
 б)
 пренос на неизползвани данъчни загуби; и/или
 в)
 пренос на неизползвани данъчни кредити;
 C0010– C0020/R0050
 Излишък от пенсионни обезщетения
 Това е общата стойност на нетния излишък, свързан с пенсионната схема на служителите.
 C0010– C0020/R0060
 Недвижима собственост, машини и съоръжения, притежавани за собствено ползване
 Материални активи, които са предназначени за постоянна експлоатация и недвижима собственост, държана за собствено ползване от групата. Включва също недвижима собственост за собствено ползване, която е в процес на изграждане.
 C0010– C0020/R0070
 Инвестиции (различни от активи, държани за обвързаните с индекс и с дялове в инвестиционен фонд договори)
 Това е общата стойност на инвестициите, като се изключат активите, държани за обвързани с индекс и с дялове в инвестиционен фонд договори.
 C0010– C0020/R0080
 Недвижима собственост (различна от тази за собствено ползване)
 Стойност на недвижимата собственост, различна от тази за собствено ползване. Включва също недвижима собственост в процес на изграждане, която не е за собствено ползване.
 C0010– C0020/R0090
 Дялови участия в свързани предприятия, включително участия
 Участия по смисъла на член 13, параграф 20 и дялови участия в свързани предприятия по член 212, параграф 1, буква б) от Директива 2009/138/ЕО.
 Когато част от активите във връзка с дялови участия и свързани предприятия се отнася до договори, обвързани с индекс и с дялове в инвестиционен фонд, тези части се отчитат „Активи, държани за обвързани с индекс и с дялове в инвестиционен фонд договори“, C0010—C0020/R0220.
 Дялови участия в свързани предприятия, включително участия на равнище група:
 —
 дялови участия в свързани, но не дъщерни застрахователни или презастрахователни предприятия, застрахователни холдинги или финансови холдинги със смесена дейност, така както е описано в член 335, параграф 1, буква г) от Делегиран регламент (ЕС) 2015/35
 —
 дялови участия в свързани предприятия от други финансови сектори, както е описано в член 335, параграф 1, буква д) от Делегиран регламент (ЕС) 2015/35
 —
 други свързани предприятия, както е описано в член 335, параграф 1, буква е) от Делегиран регламент (ЕС) 2015/35
 —
 застрахователни или презастрахователни предприятия, притежаващи дялово участие, застрахователни холдинги или финансови холдинги със смесена дейност, включени с метода на приспадане и агрегиране (когато се използва комбинация от методи)
 C0010– C0020/R0100
 Капиталови инструменти
 Това е общата стойност на капиталовите инструменти, търгувани и нетъргувани на фондова борса.
 По отношение на колона „Стойност по задължителните счетоводни отчети“ (C0020), когато не е налично разделението между търгувани и нетъргувани на фондова борса, тази позиция отразява сумата.
 C0010– C0020/R0110
 Капиталови инструменти — които се търгуват на фондова борса
 Акции представляващи капитала на дружество, например представляващи собственост в дадено дружество, договорени на регулиран пазар или чрез многостранна система за търговия, както е определено в Директива 2004/39/ЕО.
 Тук не се включват дялови участия в свързани предприятия, включително участия
 По отношение на колона „Стойност по задължителните счетоводни отчети“ (C0020), когато не е налично разделението между търгувани и нетъргувани на фондова борса, тази